Larĝbeka ermitkolibro

{{Taksonomio
|nomo = Larĝbeka ermitkolibro
|koloro = pink
|dosiero = Broad-tipped Hermit Anopetia gounellei.jpg
|priskribo de dosiero = 
|grando de dosiero = 200ra
|dosiero2 = 
|priskribo de dosiero2 = 
|grando de dosiero2 = 200ra
|regno = Animaloj Animalia
|filumo = Ĥorduloj Chordata
|klaso = Birdoj Aves
|ordo = Apodoformaj Apodiformes
|familio = Trokiledoj Trochilidae
|genro = Anopetia
|genro aŭtoritato = Simon, 1918
|specio = Larĝbeka ermitkolibro A. gounellei
|statuso = LC
| statuso_sistemo = IUCN3.1
| statuso_ref =  
|dunomo = Anopetia gounellei
|dunomo aŭtoritato = (Boucard, 1891)
|vikispecio = Anopetia gounellei
|komunejo = Anopetia gounellei
|sinonimo= 'Phaethornis gounelleiRemsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021
|mapo de vivoteritorioj = Anopetia gounellei map.svg
|mapo de vivoteritorioj larĝo = 240px
|priskribo de mapo de vivoteritorioj = 
}}
La Larĝbeka ermitkolibro (Anopetia gounellei) estas specio de kolibroj en la familio Trokiledoj. Ĝi estas endemio de Brazilo.

Taksonomio kaj sistematiko
La Larĝbeka ermitkolibro estis iam metita en la tre grandan genron Phaethornis. Ĝi estas nun metita en la monotipan genron Anopetia. Ĝi ne havas subspeciojn.

Aspekto
La Larĝbeka ermitkolibro estas ĉirkaŭ 11 ĝis 12,6 cm longa kaj pezas ĉirkaŭ 2,6 ĝis 3,4 g. Ĝi estas unu el la pli malgrandaj ermitkolibroj. Ĝiaj supraj partoj estas bronzverdaj kaj ĝiaj subaj partoj plejparte helbrunaj ĝis okrecaj. Ĝi havas nigran "maskon" kaj blankajn superokulon kaj vangan strion. Ĝi havas malhelbrunan gorĝon kun oranĝkolora rando. Ĝia nomo devenas de ĝia beko, kies supra makzelo estas larĝa kaj interkovras la mandiblon. Ĝiaj du internaj paroj de vostoplumoj estas pli longaj ol la aliaj, kaj ĉiuj havas blankajn pintojn. Male al iuj aliaj ermitkolibroj, la bekoj de la masklo kaj ino havas similan kurbecon.Hinkelmann, C., G. M. Kirwan, kaj P. F. D. Boesman (2020). Broad-tipped Hermit (Anopetia gounellei), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 24an de Novembro, 2021

Distribuado kaj habitato
La Larĝbeka ermitkolibro troviĝas en nordorienta Brazilo, en areo proksimume de Ceará suden ĝis okcidenta Bahio kaj nordorienta Minas Gerais. Ĝi plejparte loĝas en iom humidaj kaatingaj pejzaĝoj kun densa subkreskaĵaro sub arbustoj kaj arboj, sed ankaŭ pli malfermaj areoj kiel cerado. Laŭ alteco ĝi varias de proksime de marnivelo ĝis ĉirkaŭ 1 200 m.

Kutimaro
Movoj
La Larĝbeka ermitkolibro supozeble estas plejparte sidlokema (nemiganta), kvankam kelkaj malgrandaj laŭsezonaj movoj estis observitaj.

Manĝado
La Larĝbeka ermitkolibro supozeble estas "kapto-linia" manĝanto, vizitante cirkviton de florplantoj. Ĝi manĝas nektaron ĉe granda vario de plantoj, kaj ankaŭ malgrandajn artikulojn.

Reproduktado
La nestosezono de la Larĝbeka ermitkolibro ne estas plene difinita, sed ŝajne daŭras almenaŭ de decembro ĝis februaro. La malmultaj priskribitaj nestoj estis tasoj pendantaj sub folio. La ovodemetado estas de du ovoj. Maskloj estis observitaj kovantaj la ovojn. La specio povas montri sian kovadon en masklarejoj.

Voĉo
La kanto de la Larĝbeka ermitkolibro estas "kreskanta kaj falanta dusilaba serio de notoj 'si-lju' ripetataj kontinue...kelfoje ŝanĝita per pli longa 'suŭisi'."

Statuso
La IUCN taksis la Larĝbekan ermitkolibron kiel Malplej Zorgigan, kvankam ĝia populaciograndeco kaj tendenco estas nekonataj.  Ĝi estas "supozeble malofta ĝenerale, kvankam regule vidata...[kaj] troviĝas en relative neminacata vivejo."

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America.'' Christopher Helm, London.  (vol. 1),  (vol. 2).

Eksteraj ligiloj

Kategorio:Apodoformaj
Kategorio:Birdoj de Ameriko
Kategorio:Birdoj de Brazilo